PRIENŲ RAJONO SAVIVALDYBĖS administracijos

statybos ir ekonominės plėtros skyrius

Biudžetinė įstaiga, Laisvės a. 12, LT-59126 Prienai,

tel. +370 319 61120, el. p. statyba@prienai.lt.

Duomenys kaupiami ir saugomi Juridinių asmenų registre, kodas 288742590

________________________________________________________________________________

Prienų rajono savivaldybės tarybai

SPRENDIMO „DĖL FIKSUOTO PAJAMŲ MOKESČIO IR LENGVATŲ DYDŽIŲ, TAIKOMŲ GYVENTOJAMS, ĮSIGYJANTIEMS VERSLO LIUDIJIMUS, NUSTATYMO 2025 METAMS“ PROJEKTO aiškinamasis Raštas

Sprendimo projekto tikslai ir uždaviniai:

Sprendimo projektas teikiamas siekiant nustatyti fiksuoto pajamų mokesčio bei lengvatų dydžius, taikomus įsigyjant verslo liudijimus 2025 metais vykdomai veiklai.

Siūlomos teisinio reguliavimo nuostatos:

Lietuvos Respublikos vietos savivaldos įstatymo 15 straipsnio 2 dalies 14 ir 29 punktuose nurodoma, kad išimtinė savivaldybės tarybos kompetencija yra sprendimų teikti mokesčių, rinkliavų ir kitas įstatymų nustatytas lengvatas savivaldybės biudžeto sąskaita priėmimas bei įmokų ir mokesčių tarifų nustatymas įstatymų nustatyta tvarka.

Lietuvos Respublikos gyventojų pajamų mokesčio įstatymo 6 straipsnio 3 dalyje nurodoma, kad už per mokestinį laikotarpį gautas pajamas, nuo kurių mokestis sumokamas įsigyjant verslo liudijimą, mokamas savivaldybių tarybų nustatytas fiksuoto dydžio pajamų mokestis. Savivaldybių tarybos turi teisę savo biudžeto sąskaita taikyti fiksuoto dydžio pajamų mokesčio už pajamas, gautas iš veiklos, kuria verčiamasi turint verslo liudijimą, lengvatas.

Lietuvos Respublikos Vyriausybės 2002 m. lapkričio 19 d. nutarimo Nr. 1797 „Dėl Verslo liudijimų išdavimo gyventojams taisyklių ir Veiklų, kuriomis gali būti verčiamasi turint verslo liudijimą, rūšių sąrašo“ 3 punkte nurodyta, kad savivaldybėms iki einamųjų metų lapkričio 10 dienos rekomenduojama pateikti Valstybinei mokesčių inspekcijai informaciją apie nustatytą (patvirtintą) kitų metų fiksuoto dydžio pajamų mokestį.

Laukiami rezultatai:

Nustatyti tarifų dydžiai sudarytų prielaidas verslo aplinkos stabilumui, padėtų mažinti socialinę atskirtį ir nedarbą. Nustačius fiksuoto pajamų mokesčio dydžius bei pritaikius lengvatas, 2025 m. planuojama į biudžetą surinkti apie 32,0 tūkst. Eur.

Lėšų poreikis ir šaltiniai:

Šiam sprendimui įgyvendinti papildomos lėšos nereikalingos.

Kiti sprendimui priimti reikalingi pagrindimai, skaičiavimai ar paaiškinimai:

Jau keletą metų fiksuoto pajamų mokesčio dydžiai nebuvo keičiami. Išanalizavus kitų savivaldybių duomenis ir atsižvelgiant į tai, kad per pastaruosius kelerius metus padidėjo darbų ir paslaugų kainos, siūloma 2025 metams patvirtinti didesnius fiksuoto pajamų mokesčio dydžius.

Lyginamasis variantas:

Nepridedamas.

Skyriaus vedėjas	Tomas Žvirblys

Linutė Mikušauskienė, tel. +370 319 61121, el. p. linute.mikusauskiene@prienai.lt